Force It

Το Force It είναι το τέταρτο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιούλιο του 1975 μέσω της δισκογραφικής εταιρίας "Chrysalis Records".Chrysalis - CDs and Vinyl at Discogs

Ηχογράφηση και προώθηση
Στα τέλη του 1974, οι UFO ξεκίνησαν τις ηχογραφήσεις της δεύτερης κυκλοφορίας τους για την "Chrysalis". Το συγκρότημα είχε αναλάβει ο μάνατζερ Γουίλφ Ράιτ, ενώ την παραγωγή ανέλαβε και πάλι ο μπασίστας των Ten Years After, Λίο Λάιονς.Discography - Leo Lyons Επίσης, γκεστ συμμετοχή πραγματοποίησε ο κιμπορντίστας των Ten Years After, Τσικ Τσέρτσχιλ.High Stakes & Dangerous Men: The UFO Story Το συγκρότημα ολοκλήρωσε την χρονιά με μία συναυλία στο "Boat Club" του Νότιγχαμ.Tourdates 1974 – ufo-england.com

Τον Ιανουάριο του 1975, οι UFO διέκοψαν την συνεργασία τους με τον κιθαρίστα Πωλ Τσάπμαν για τις ζωντανές τους εμφανίσεις, με τον Ουαλό να σχηματίζει τους Iona, οι οποίοι εξελίχθηκαν στους Lone Star.MusicMight :: Artists :: LONE STAR Η βορειοαμερικανική περιοδεία τους περιελάμβανε ζωντανές μεταδόσεις από το "Record Plant" του Λος Άντζελες, με το συγκρότημα να παραμένει στην αντίπερα όχθη του Ατλαντικού τον Οκτώβριο και Νοέμβριο του 1975, ολοκληρώνοντας την περιοδεία στη Νέα Υόρκη ως support του Έντγκαρ Γουίντερ.

Το εξώφυλλο του δίσκου
Το εξώφυλλο του άλμπουμ ήταν δημιουργία της "Hipgnosis", όπως έγινε και στα άλμπουμ των UFO τα οποία ακολούθησαν κατά την δεκαετία του '70. Το ζευγάρι που απεικονίζεται είναι η Genesis P-Orridge και Cosey Fanni Tutti από το πειραματικό συγκρότημα των Throbbing Gristle.The 40 Coolest NSFW Album Covers - Ufo - 34 - Stereogum Για να αποφευχθεί η λογοκρισία στις Ηνωμένες Πολιτείες, το ζευγάρι έγινε διάφανο στην αμερικάνικη έκδοση, ενώ το εξώφυλλο γενικότερα ήταν ένα λογοπαίγνιο, αφού ήταν γεμάτο από βρύσες και διακόπτες που αποτελούσαν αναφορά στον τίτλο του δίσκου.

Εμπορική επιτυχία
Το "Force It" κατάφερε να μπει στο Top-40 του γερμανικού καταλόγου επιτυχιών, ενώ ήταν ο πρώτος δίσκος του συγκροτήματος που ανέβηκε στο Top-100 του Billboard, φθάνοντας μέχρι το # 71.UFO's 'Force It' - Ultimate Classic Rock

Λίστα Τραγουδιών

Θέσεις τσαρτ
Force It (άλμπουμ)

Επίσημη κυκλοφορία: Ιούλιος 1975
ΧώραΘέση Γερμανίαhttp://germancharts.de/showinterpret.asp?interpret=UFO  35 Ηνωμένες ΠολιτείεςUFO | Awards | AllMusic  71

Μέλη των UFO
Οι μουσικοί οι οποίοι ηχογράφησαν το "Force It" ήταν οι εξής:
 Φιλ Μογκ - φωνητικά
 Μίκαελ Σένκερ - κιθάρα
 Πιτ Γουέι - μπάσο
 Άντι Πάρκερ - τύμπανα

Γκεστ συμμετοχές
 Τσικ Τσέρτσχιλ - πλήκτρα

Παραπομπές 

Πηγές
 Force It - UFO | Songs, Reviews, Credits | AllMusic
 UFO - Force It (album review) | Sputnikmusic
 MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1975